
Chanzuns popularas ladinas 

0 

Introd.u.cziuirL. 

Continuand la publicaziun da chanzuns popularas ladinas*), 
preschaint eu quaista vouta als lecturs dellas Annalas i'ina col- 
lecziun tuot speciala. Eir nellas collecziuus publichadas fin uossa 
as chattan vienan chanzuns d’ auturs contschaints, schi dafatta 
chanzuns tuttas our da cudeschs stampats; la granda part pero 
ais da derivanza incontschainta, fluors, chi flureschau nel giardin 
poetic da nos pövel, sainza chi vegna in immaint a qualchün, da 
domandar, chi chi las ha implantadas. Quaista vouta ais que otra- 
maing. La part essenziala della publicaziun, cioè las priimas 
quaranta chanzuns, derivan tuottas d’ ün autur cognoschü, derivan 
tuottas da nos poet Gian Battista Sandri , chi flgiira in testa da 
quaista annada con portret e biografia. Pliissas da quaistas 
chanzuns — eu admet que — non appartgnessan strictamaing in 
nossa collecziuu. Ma ellas servau tant bain a dar ün retrat dels 
costiims e del möd da viver da nos pövel; ellas reprodiian tant 
bain la lingua, ils impissamaints e sentimaints da nos pövel, ch’ eu 
non m’ ha podii resolver da far üna schelta plii rigurusa. Eir a 
quels, chi vögliau stiidgiar il caracter della poesia da Sandri sarà 
que aggradi, e per quaists specialmaing aggiundsch eu amo iin 
pitschen register dad otras poesias da Sandri, chi füttan stampadas 
fiugià plü bod nellas collecziuns da poesias popularas. Que sun 
las seguaintas: 

*) Vido Annalas XI 161-224. XII 245-321 e XIV 201-280. 

1. Eau sun üna giuvnetta Bölimer, Romanische Studion 

Ed am da ster allegramaing. III fasc. Nr. 12 

2. L’ aivla ko pers la forza, 





La nun po pü svoler. Annalas 


VI 


Nr. 


2 


3. 


Yiva las crimas, viv’ il cupper, 












Viv’ il coppunz d’ Ollanda. 


7) 


VI 


V 


26 


4. 


Plii bod 1’ ke eau contsckieu 












Ed aunz cu tü pratcho. 


7) 


VII 


V 


17 (pag. 75) 


5. 


0 spus’ adorabla, 












Nel ckamp sun clamo. 


V 


XI 


7>r, 


27 


6. 


Sun containt adüna, 












Sapchast mieu amih. 


V 


XI 


V 


29 


7. 


Dall’ amur sun turmanteda 












Quasi saimper, di e not. 


V 


XII 


r 


15 


8. 


Sun containt adüna, 












Giaja sco chi voul. 


V 


XII 


r 


19 


9. 


Üna chanzun in quaist momaint 












Qui vain a me avaunt. 


1) 


XII 


r 


31 



Las seguaintas chanzuns derivan probabelmaing eir da Sandri, 
ma con tschertezza non podet eu stabilir que: 

1. Üna giuvna, chi ais steda 

Improinissa con il pain. Annalas XI Nr. 20 

2. Hoz in di ais gnieu la moda, 



Cha ’ls homens as stu cumprer. „ 


XI 


„ 33 


3. Eau sun giuvnetta da barat 

E sun ameda da bgers mats „ 


XII 


„ 10 


4. In grazia, mious Signuors, 






Tel fat m’ il requintè. „ 


XII 


. 24 


5. Quels Signuors da Segl haun fat 
Üna chosa fina. „ 


XII 


„ 25 



Allas quaranta chanzuns da G. B. Sandri aggiundsch eu amo 
qualchünas da' provenienza incontschainta, chi saran, eu sper al- 
main, eir bainvissas. Ellas non stan in ingüna connexiun con quellas 
da Sandri, fuorman pero sco quellas üna part del grand s-chazi 
poetic del pövel ladin. La fin da mia publicaziun, con register e 
commentar, stögl reservar per ün’ otra vouta. 



A. Vital. 

Nr. 1. 

1. Ad ais que bun temp arrivo, 

Cha ’s chatt’ ils homens bunmarcho ; 
Giaina tscherchand dimen’ eir nus, 

0 mattas cheras, ün marus. 

2. Ah, da qualvart sto quel gnir our, 
Mes-chels as chatta fln cha ’s voul ; 

Sun uschigliö taunt buns e prus, 

In as laschand gnir pcho da nus. 

3. Scha vezzan pür, cha’l bsögn ais grand, 
Schi faune tuot per nos cumand. 

Ah, con nos art e bel indschign 
Cumprer savains il tuschandrin. 

4. Quella munaida fo glüschir, 

Als ögls fand la cuvaida gnir, 

Scha essans gobbas e trids s-chierps, 
Vains sülla laungia taunt pli spiert. 

5. Cun quella fains que cha vulains, 

A1 tu8chandrin plaschair savains; 

Nun stains in dotta neir taunt mel, 

In chesa, fuonz ed in squassel. 

6. Schi nun guardaina sün que cuost 
E giain a faira per il fruost; 

Per esser sgüras taunt pü bain, 

Magari dain al nus il pain. 

7. E cur cha ’l vains savieu cumprer, 

Bain dabottin giain a ’l spuser, 

Stant arüvlo pudess el gnir 

Ed our dals mauns eir ans fügir. 

8. Stains fer uschea per gnir al bröch, 
Scha nus vulains purter il blöch; 
Vegliettas cumanzaius a gnir, 

Cha forsa sainza stains murir. 




/ 

Nr. 2. 

1. Buna saira, tramagliunzas 
Da tramegl da mulinè ! 

Tschantè giò co imminchiina, 

Chi sül baunch, chi sül s chabè. 

2. Laschè vair vossa lilanda, 

Scha ’d ais lecit da guarder ! 

Che vais, glin u clianf u launa, 

Quia cun vussas da filer? 

3. D’ nuouder nò vus, duonna Barbla, 

Vais cumpro quist vos bel glin? 

Vus il vos, Giunfra Susanna? 

E vos chanf, mi' and’ Annin ? 

4. Vains cumpro dad ün tiroler, 

Inischi, giunfra cumer? 

Ad och bazs güsts per glivretta; 

Cu? as per’ el forsa cher? 

5. Ed eau be tschinch bazs la glivra 
Per mieu chanf avess pajo ; 

Ma eau he do aint trais pels d’ chevra 
Nu ’s pareBS el bunmarcho ? 

6. Madina, cha nu ’l am pera, 

Perdunè ’m, sch’ eau ’s di be cler; 

Que ais vaira buna stoppa, 

S’ vais lascheda ingianner. 

7. V us faros ’na trida taila, 

Que, savais, ’m displescha bain. 

Mo, per me fo’ la la s-chüsa, 

Ch’ eau sun veglia gnid’ almain. 

8. A vais baiu, ma duonn’ Ursina, 

Ün melnüz nosch mulinè, 

E1 fo taunt ün grand schuschnii, 
Chi’ns insuorda, schilafè. 

9. Vais fat vossa beckaria? 

Cu è ’la ida, vais fat grass? 

Mieu bovet ais sto passabel, 

E1 nun ais sto ne grass ne pass. 

10. Ma dal puerch sun eau containta, 

Nun vess cret, ch’ el füss sto taunt; 

Perche bön nun he inguotta 

Gieu da ’l der, pover armaint. 

11. Cun qualchosa sarò ’l gnieu, 

Bain bger lat al varos do? 

Eau nun 1’ he do, cha vegn’ arsa, 

Cu farin’e lat sgramo. 

12. Discurrin dad otras chosas, 

Glivrain uossa quaist discuors; 

Che ’ns dsehais d’ begl, vus duonna Barbla, 
Vais fat hoz bunas lavuors? 

13. Eau he fat ma chaschedetta; 

Zieva sun ida a tramegl. 

Che danövs quintais dimena? 

Radschunè ’ns da vos tramegl ! 

14. Vais sentieu, giunfra Susanna, 

Eir vus üna novited? 

Cha quaist’ eivna ho do oura 
Co darcho üna müsted? 

15. Vais chatto 1’ indschign, mas mattas, 

Cha pü chöntsch as maridais? 

Scha ’ls mats gnauncha nu ’s guardessan, 
Schi trer aint vus ils savais. 

16 Mo, Dieu el sò, cha per quels homens, 

Ch’ ün stu taunt ir a ’ls cumprer, 

Vessa eau ün bel buonder, 

Pütost sainza vögl eau ster. 

17. Co co, per 1* amur da Dieu, 

Che cha vulais gnir a ’ns dir! 

Ün bellin usche nun gnissas 
Neir vus a lascher fügir. 

18. Piir ch’ el saja, sainz’ invilgia 
La giaviisch cun bain giodair; 

Cur cha vögl ir ad a quella, 

Da quels poss adiin’ avair. 

19. 0 quecò vulainsa crajer, 

Perche vains sentieu be hoz, 

Cha vus traunter las marusas 
Eschas d’ iin, chi ’nd ho deschdoch. 

20. Che, che! Deschdoch marusas, 

E dinuonder las pigliais ? 

II mattun and ho be üna, 

E quella sun giist eau, savais! 

21. Ch’ ün marus tauntas and hegia, 

In quist muond füss bain ingüst; 
Sch’ üna duonna deschdoch homens 
Pudess vair, füss pü da güst. 

22. Buna not uossa, mas cheras, 

Vegn a chesa tar mieu bel; 

Be ch’ eau ’l possa survgnir eau, 
Schi da memma nun he d’ quel. 



Nr. 3. 



l.Vivat la mascarada 
Della deschevla not, 

Ils vegls e las vegliettas, 
Lur pierlas e lur sots. 



2. Bels Türcs, Tudais-chs antics 
E d’ otras naziuns 
In difterents costüms, 

Ma suot pans tuots Grrischuns. 

3. Tiirchas e Romaunas, 

Eir Grecs e vegls Romauns, 
Pastuors e pasturellas, 
Tudais-chs e Taliauns. 

4. Bernaisas, Luzernaisas 
Ed ün’ o duos eir d’. Val, 
Fantschellas alvaneuras 
E Giauas della Val. 

5. Tirolras, Montafunras 
Eir quellas s’ fettan vair. 
Vivat la Gurgemaintci 

Da gioja e plaschair. 



6 E poi eir las schlittedas 
Cnls trais spus manaschunzs, 
E las bellas cupichas 
Da tschertiins chazzer buns. 

7. Eguelmaing nos tanzmaister, 
Unito sieu local, 

Dals meglders d’ Engiadina 
Chi ’nd sa j’ ad üs da bal. 

8. A1 tandem ils suneders 
E lur alleger sun, 

Dal clarinet, da gia, 

E ’1 terz cun il giun. 



9. Nos carnaval uoss’ oura 
Giarons a sepulir, 

Ed a T guavder iin’ eivna 
Almain pudessans gnir. 



Nr. 4. 

1 11 liun, quel grand monarc, 

Sco ün Nerone ais tiraun, 

Cur ch’ el ho la trida glüna 
Sdrapp’ il priim, chi ’1 vain a maun. 

2. La vuolp ais il prüm minister 
Della cuort e cabinet, 

E nun ais in tuot 1’ Europa 
Ün, chi saja usche secret. 

o. La corniglia ais la cussgliera, 

Ais zuond abla nel cussagl ; 

Tuot il di fo sia cratschleda, 

Dalla sair’ infin mamvagl. 

4. Vo svoland, tsclierchand sa praja, 
Sün la terr’ e sur il flüm ; 

Cric, cric, cric, cha ella cratschla, 
Ais pel solit seis costüm. 

5. Melapaina ch’ ell’ arriva, 

II priim minister la do’l gianter. 
Reslas, sduns, curtels, furchettas 
E mantins la fo ’1 purter. 

6. Melapaina ch’ ell’ ais tschanteda, 

Ella scumainza a cratschler, 
Cratschla no ün sach d’ noviteds 
E zuond pochas sun vardets. 

7. Bain eir V aivla qui s’ approsma 
Sco regina dels utschels; 

Ün grand regal cha quell’ als porta, 
Ün sach plain stachieu d’ nuschels. 

8. Vain no tiers eir la gazella, 

D’ la regina ais la donzella; 

Quella vain eir per udir 

E ’l cumand per exequir. 

9. Our dal god vain la tschuetta, 

Ho iina laungia maladetta; 

L’ ho üu piz pestiferus, 

Nun lasch’ in pos ne mels ne prus. 

10. Giunker giat , quel grand calfacter, 
Fo gnau gnau in chadafö; 

Vo intuorn fand sa visita, 

Scha suot 1’ evna vain fat fö. 

11. Vain d’ las Indias papagagls , 

Chi dell’ aivla sun famagls, 
Armaintets fich buondragius, 

Per sentir discuors dascus. 

12. Dal Peru vain Giunfra schimgia; 
Qnell’ as tschainta sper la pigna, 
Fo eir gests da fer arir, 

Quaists signuors per divertir. 

13. Signur uors cun trida tschera, 

Quel as tschainta be daspera, 
Approvescha lur cussagl, 

Sainza bger der dal battagl. 

14. Vain d’ Norvega la balena, 

Tres ils peschs ais invideda, 

Vain per dir eir sieu parair 
E ’l convivi per giodair. 

15. La balen’ ais cuschinunza, 

Fich capabla cun cuschiner, 

No sur mer main’ la las spezias, 
Per ils trats as schasuner. 

16. L’ esan ais il musicant, 

Fo 1’ alt, bass, tenor, discant. 

La chanzun fich bain intuna, 

Munt e vals que tuot strasuna. 

17. II püerch disch our in bun franzes 
Quists signuors nu ’m saun incler ; 
Tscherchè ün, chi bain in prescha 
Quaist linguach interpretescha. 

18. Bain eir Bacchus, Dieu del vin, 
Sün ün char main’ ün butschin 
Vin d’ Burgogna e Champagna, 

Co füt allegria e cuccagna. 

19. Della cuort irrazionela 

Sun offizchels e curtischauns, 

Üna part sun europeers, 

Ils oters tuots sun indiauns. 

Nr. 5. 

1. In quist muond sainza plaschair 
Vivan narramainta. 

Sco eau vögl mi la giodair, 

Fin cha Dieu ’m spisgiainta. 

Grià la roba da quist muond 
A tuots fo la Bpaisa — 

II piglier greiv taunt al zuond. 
Sgür nun port’ la spaisa. 

2. Be il paun d’ imminchadi 
Per nus oters basta; 

Qualchosett’ imminchadi 
Aintr’ a nus in chascha ; 

Dain al oura in bun vin, 

Giand all’usteria; 

Spess bavain qualche fraclin 
Tucts da cumpagnia. 

3. A ’s tucher cun ils magöls, 

Cha scodün s’ unescha, 

In sandet bavand dals lös, 

’Nu’ cha ’l bun vin crescha. 

Vivat nus! vivat Noe, 

Ahnherr d’ la bavranda, 

Vivat Bacchus saimpermê, 

Chi la recomanda! 

4. In vantag poi del uster 
Fains qualche partida. 

Tschà! Giunfretta, gni a’ ns der 
Chartas e la crida. 

A vulains fer üna a rams; 

Aise vaira, pruoders? 

Per il vin e taunts croccants 
In pêsch da buns pruoders. 

5. Üna mezza po baster 
Per nur oters quatter, 

)ha gnind tort nus a charger 
Pudess chöntsch s’ imbatter. 




43 



Quatter fraclas d’ vin purtè ’ns 
Auncha, giunfr’ ustera, 

Ed allur imprigias fè/ns, 

Ans fand bella tschera. 

0. S’ maridand qualchün da nus, 
Piir ch’ el as marida, 

Sch’ el pigliess üna scu nus, 
Schi nun è’ la trida. 

Siilla roba nun guardè, 

Pigliè a vos geni; 

Eau que co fatsch, schi la fè, 
Scu ch’ eau he nom Töni. 



Nr. 6. 

1. Vegn suvent in mas fadschendas, 

Fand chalenders 
Siin que chazzer marider, 

E da spess, stand in que prievel, 
Aint il spievel 

Scha sun bel stun a ’m guarder. 

2. S*ch’ üna bögia da majastra, 

Chi s’ implastra 
Sü cun mez arüp tschervè, 

He il prüm iina testina, 

Grossa, fina, 

Ch’ eau nun sun güst ün tüvè. 

3. He chavels cun bellas rollas 

E tretschoulas, 

Chi saun ster drettuntersü, 

Ed il frunt cun bgeras fodas 
Alla moda 

Dels bels giuvens d’ hoz in di. 

4. He ’na buocha buna leda, 

Ch’ in üna geda 
Po ir aint a pèr duos sduns, 

E d’ iin vaccar nes furnieu 
Sun, per Dieu, 

Ch’ eau savur ils buns baccuns. 

5. Bun tschilöz e gula largia, 

Ch’ üna chargia 
Po ir giò da maccaruns ; 

Ed ün stommi d’ spech in gramma, 
Disch ma mamma, 

Ch’ eau mangess eir scorpiuns. 

6. Conservand quaists mieus artichels, 

Perpendichels, 

Chi faun propi inamurer, 

Schi dal sgür, cha la vintiira 
Lönch nun düra 
In mieu puogn da capiter. 

7. Roba he dichedavuonda, 

Chi ’m confuonda, 

Ch’ eau nun se bod pü che ’nd fer. 
Pü munaida cu manestra, 

Our da faestra 
He aunch hoz stuvieu bütter. 

8. Mieu Oian Gross pür cha bap clama 

E la mamma, 

Be ch’ eau ’m possa marider. 

Ma sun fio, cha spet la giunfra, 

Ch’ ell’ am cumpra 
E vegn’ ell’ a ’m dumander. 



Nr. 7. 

1. Cur vögl suter ün bel langaus 
Pigl la Capuriuna, 

E sül clamer caporal heraus 
Quell’ in mieu cour intuna. 

2. Per savair 1’ arte del dissegn 
Gess fia in Sant’ Elena, 

Giaviisch dimena per mieu pegn 
Signura Madalena. 

8. Scha saimper vöglian am tenter, 

Fatsch eau la trista mina; 

Mieu desideri da ’m placher 
Fiiss cun Signura Niua. 

4. Üna tuschandra, ch’ eau pigliess, 

Ais dutscha sco la manna; 

Pertaunt mieu geni s’ aspettess 
La Melcher Signur’ Anna. 

5. Schapiir cha vess da ’m marider, 

Nun vegn eau our per Flander; 

Ma stun be cò a retschercher 
Giunfra Chatrina Tschander. 

6. Per ma vintüra tscherch eau be 
’Na buna tarattetta; 

Dimena spordscher vögl 1’ anè 
A Giunfra Malgiaretta. 

7. Eau stuu dret sü sco ’n grenadier, 

Cur cha ma Neis’ am guarda ; 

In sa fuschina bat il fier, 

Guardand, ch’ ella non m’ arda. 

8. Ad ais bain lünch, ch’ eau vegn tscherchand 
’Na buna compagnia, 

Ed in ett'et spess, m’ insömgiand, 

M’ impais siin Giunfra Maria. 



Nr. 8. 

1. Iu üu mes-chal guard il prüm, 

Ch’ el hegia bellas chammas ; 

Sar Gian -Tenatsch quel füss güst iin 
Per mas masellas lammas. 

2. Cun chi so a mi piglier 
Sun üna buna matta, 

Simun Stail s’ avess s’ adder, 

Cur cha nu 1’ ho la tscbatta. 

3. Quasi ogni not in il prüm sön 
La chod’ amur am sdasda, 

Lasch d’ iina vart il Barba Tön 
E tegn Nicà chi ’m guarda. 

4. Per stiizzanter mieu appetit 
Mangess eau be lindornas; 

Ma scha survgniss poeta Tit, 

A1 fer>s eau sgür las cornas. 

5. L’ otra saira iminez il plaz 
Am tütschet eau nel nes plat; 
Quel, chi ’1 porta, ais Tumeschin, 
Chi ’m plachet ün bel bütschiu. 

6. II plü bel, chi ais acqui, 

Ais que giuven Gian Duri, 

Quel vuless eau bain dasper 
Per podair bain 1’ abbütscher. 



Nr. 9. 

1. Dad iin giuven sun 1’ amanta, 

Chi nun ais giist co preschaint, 
L’ ais il Giunker Curdin Planta, 
Sün quel lie 1’ impissamaint. 

2. Am da ster in allegria, 

Eir siand da co davent; 

Per ma chera compagnia 
Pigliess Giunker lütenent. 

3. Aunz cun giuven m’ imprometter, 
Al domand, sch’ el ais purschel ; 
II pü bain am comprometter 
Poss dal Giunker Manuel. 

4. Cur m’ impais süu la sudeda, 

Schi mieu cour vo suspirand, 

E vuless gnir ingascheda 
Da mieu Giunker adjutant. 

5. Sè ster leigr’ in compagnia 

Cun ün giuven siin mieu bratsch; 
II plii bel, chi ais acquia, 

Ais que bun Sar Gian Jenatsch. 

6. Mê nun possa eau gnir stüfcha 
Dal dschambun e neir dal pech; 
Pero uossa clap la mütfa, 

Scha nun vain mieu Gudains Trecli. 

7. Eau sun quia iina giuvnetta 
E sun auncha da barat, 
Giaviischand, cha Dieu am detta 
Franzais-chun per mieu tarat. 

8. Nun fatsch mê la tschera trista, 
Amatura sun del spass; 

Que Tschandriu Sar Gian Battista 
Bram eau co per ster a plaz. 

9. Minch’ utschè am’ il sieu gnieu, 

Scu eir ogni armaintet; 

Uschè ais la spraunza mia 
Gnicca, gnacca be sulet. 

10. Scli’ el ais trid, que nu’m importa, 
Be ch’ el hegia brav murbign ; 
Perque pigl la buoclia torta, 

Chi ho nom Tumesch Martin. 

11. Giov gugent a tschuppatschella, 

A mignau e gnö la flur; 

Duriin am fo la bella 

E cupicha tuot suot sur. 

12. A mi plescha 1’ allemanda 

II pü bain da tuots ils sots ; 

D’ Sar Duri sun la tuschandra 
Eir in temp dels pü grands chods. 

13. Scha gniss bod üna schlitteda 
Da noss giuvens buns schlittunzs, 
Schi ’m vögl vair recommandeda 
A1 Poet per manaschunz. 



Nr. 10. 

1. Mieu cher bun Sar padrin! 

Eir eau ün giaviischin 

Als fatsch da tuot mieu cour. 

2. Als benedesch’ il Segner, 

Vögl’ in sa chüra ’ls tegner, 

Ah schi, tuot lur vit’ our. 

3. Eir vegna a ’ls der fortüna, 
Plaschair, algrezch’ adüna, 
Suainter lur giavüsclis. 

4. Uoss’ a lur bainvoglientscha 

M’ arcumand d’ arcuntschentscha, 
Ou ’ls fer tuots mieus saliids. 



Nr. 11. 



1. Evviv’il Signur Capo, 
Vulains da cour clamer, 
II quêl purtet la chappa 
D’ protempore Nuder. 

2. II nöbel sieu ofiici 
Dieu vöglia benedir, 

A1 conservand felici, 

Oh’ el possa 1’ ademplir. 



3. A contentezz’ e brama 
Da quels, chi 1’ haun elet 
Cun 1’ actuel Landamma, 

Ch’ ais il Signur Prefet. 

4. Tuots duos soggets da stima, 
Da spiert e probited ; 

Amur in els s’ exprima 

Per nossa liberted. 




49 



5. Bain degns sun in sostanza 
L’ onore da cuvrir 
Tal caricas d’ importanza, 
Ch’ ün get a ’ls conferir. 



6. Neir schelta pü profuonda 
Tuot nos comön inter, 

Per bain fixer sa spuonda, 
Tschert non podaiva fer. 



7. Evviva dunqu’ adüna 
Quaists duos ondros signuors; 

Da 'ls vair s’ ho la fortüna 
Per nus arredschaduors. 

Zuoz 1 Marz 1817 



Nr. 12. 

1. Am partind da te, ma bella, 

Eau t’ abbratsch cun ma dolur, 

Ma mia mir’ ais saimper quella, 

Da ’t mantegner mi’ amur. 

Mieu dovair davent am clama, 

E 1’ aifet am voul cun te ; 

Stögl lascher quella chi ’m ama 
Inavous, o Dieu, da me. 

2. Vegn pel muond, tscherchand fortiina, 
Sco ün pover pelegrin, 

In mieus dis da giuventüna, 

Seguitand il mieu destin. 

Mi’onur am sarò guida 
Cun il bun deportamaint, 

E la brama, chi m’ inspira 
Ad ün nouv stabilimaint. 

3. Da nus povers grischs sun telas 
Las bain düras condiziuns; 

Ma saron saimper eguelas, 

Fin cha düran ils Grischuns, 

Chi ils bgers da lur dis stöglian 
Trer davent da cheras lur, 

Per as guadagner, scha vöglian, 
Quatter bluozchers cun onur. 



4 

4. Bgers da quels and ais intraunter, 
Chi 1’ ogget il pü a cher 

Staun lascher ’navous per saimper, 
Per mê pii fors’ il brancler. 

In que cas, oimê, sun eau 
Bain disfortünedamaing; 

Ma la sort mia voul uscheia, 

Nun po esser otramaing. 

5. Eau fatsch spraunza, ch’ ünsacura 
Da qualvai ts poss’ am plazzer, 

Cun 1’ agiid da quel sii sura, 

Per mieu paun am guadagner. 

E scha Dieu am do fortüna, 

Mieus aifers con favorir, 

Schi bainbod fatsch quint tuottiiua 
A’ t revair darcho da gnir. 

6. Poi darcho quels temps amabels 
Poss giodair e la favur, 

Da passer dis agreabels 
Con ma bell’ in fand 1’ amur, 

Quell’ aifabla dutscha chera, 

Chi 1’ ogget ais da ma sort, 

E suletta ais, clii plescha 
A mieu cour infin la mort. 

7. Quauntas sairas dalettusas 
Ch’ eau cun te he passo vi ; 

Quels buns dis m’ haun parieu uras, 
E quaist mais am per’ tin di. 

Ma, o vè, bod 1’ ura ’s prosma 
Da viedi, ch’ eau stögl fer. 

Ah, que ’m pera, ch’ eau nun possa 
Usche bod at banduner. 

8. „Cun suspender, tü, mia vita, 

T’ affaneschast pii co pü. 

Sapchast pür, cha bain afflitta 
Sgiiramaing sun taunt cu tü. 

Eau sun la disfortüneda, 

Da ’m stovair d’ te separer, 

Per rester forsa priveda, 

Gnand per saimper a ’m smancher.“ 

9. Ah, mieu bain, que co nu ’m tuocha! 
Perche voust tii am ferir, 

Laschand gnir quels pleds our d’ buocha, 
Ch’ eau vegn forsa a ’t tradir ? 

Impossibel ais, ch’ eau possa 
Smancher via taunt’ amur; 

Vögl piitost murir güst uossa, 

Cu dvanter ün traditur. 

10. Sajast fidella e constanta, 

Sco ch’ eau sgiir sarò con te, 

E t’ impaissa ’t, cher’ amauta, 

In tieu cour suvenz siin me. 

Schi dimen’, o vita mia, 

Cun mieu cour d’ tri&tezza plain 
Pigl alfin 1’ amar addieu, 

T’ abbratschand, addieu, sto bain ! 



Nr. 13. 

1. La not. 

1. Darclio la not rived’ ais no 

Tres Dieu pussaunt, chi ’ns ila do, 

Per cha pusser nus possan. 

II di ais sto passo bod vi, 

Sco 1’ ordinari imminchadi, 
Tres spüra grazia sia. 

2. Giand a dormir vus non savais, 
Damaun mamvagl pü scha vivais, 

Vus tuots nel muond acquia; 

Dimen’ al Seguer vögl ruver, 
Cha el per vus vöglia vaglier 
E ’s perchiirer adüna. 

II. 11 di 



1. La 8-chüra not passed’ ais vi, 

E darcho gnieu ais il di. 

Ludo il nom del Seguer ! 

A quel vulains tuots ingrazcher, 
Cha 1’ ho vulieu ans perchiirer 
Da mels e da disgrazias. 



2. A quaist nouv di siand rivos, 

Zieva ch’ avais giodieu bun pos, 

Voss fats el benedescha! 

As dett’ iu quel sieu bun agüd 
La pesch, concordia, vair saliid 
Dad uoss’ infina saimper. 



Nr. 14. • 



El: 


Dò ’m la rösetta, dò ’m il craunzin, 
Condür, ma bella, t’ vögl al festin. 


Ella : 


Mieu craunz e rösa nun t’ lasch our d’ maun 
Vo pür cun otras a bal damaun. 


El: 


Ah, tü suletta, poss baiu at dir, 

Est hoz la dama, ch’ eau vögl tschernir. 


Ella : 


He eau dad esser? Sulett’ ebbain 
Tia suttunza nel bal damaun. 


El: 


Amur eterna gür be a te, 

Dò ’m la fluretta, sota con me ! 


Ella : 


Amur scli’ tü ’m giirast vegn al festin ; 
Co hest la rösa ed il craunzin ! 


El: 


Cun la flur bella dò ’m eir tieu cour, 
Ch’ eau t’ amaregia, infin ch’ eau mour. 


Ella: 


Sch’ tü nu ’m tradeschast in il cour tieu, 
Cul craunz e rösa pigl’ il cour mieu ! 


Tuot duos: 


Amur giirain ans eternamaing, 
Sutand insembel allegramaing. 

Nr. 15. 

1. Crudel, tü m’ hest tradida 
S-ch’ ün barbar traditur, 

II cour m’ hest tü rapida 
E nun hest gueaun rossur. 

2. L’ affet e 1* amur mia 
Cu mê poust t’ impisser 
Usche da smancher via 
E dal tuot at müder. 

3 Eau cun mieu cour plajeda 
Da lönch sun vi da te, 

E tü m’ hest banduneda, 

Sainz’ at fer pcho da me. 

4. Nun crai, cha der s’ and possa 
Sül muond ün pêr cu tü. 

Tü ’m mettast alla fossa, 

Ah, nun poust fer dapü. 

5. Ma vain il di, lie spraunza, 
Cha tü t’ arüvlerost, 

E per tia disleaunza 
La peja chatterost. 

6. Conserva pür ta bella, 

Già cha tü voust usche. 

Ed eau, o Dieu, sun quella, 
Saimper in plaunt per te. 

7. Impaissa ’t üna geda 
Sün tieu giirer sulet. 

0 povra snarranteda, 

Cun taunta fè t’ he cret. 

8. Sco cha tü m’ hest rapida 
La pêscli our da mieu cour, 
Schi 1’ otra tia tschernida 
Avrò per te amur. 

9. Mincliuna! Pajer oura 
Lascheda m’ he cun bazs, 

Tres sentenza fatt’ oura 
Accò dals magistrats. 

10. Con rentschs tschinquaunta uossa 
D’ me liber sarost tü. 

Vo piir, ch’ eau nu’t cugnuoscha, 
Ne ’t vezza a te mê pü. 

11. Avair nun poust fortüna 
Con tieu agir pervers, 

E per me disfortiina 
Nun sarò da ’t vair pers. 



Nr. 16. 

1. Cour, mieu cour, perche t’ attristast 
E perche taunt ah e vè? 

Ais pür begl in pajais ester, 

Cour, mieu cour, che ’t mauncha mê? 

2. Che chi ’m mauncha? Tuot am mauncha, 
Gnieu sun eau dals mieus davent 

In quist lö, dalöntseh dals mieus, 

Ch’ eu non stun zuond brich gugent. 

3. Begl chi saj’ in pajais ester, 

Tuot am voul der ad incler, 

Ma nuu sè ’m lascher persvader 
E nun poss pii als tadler. 

4. Taunt al rich am lasch iucrescher, 

Ch’ eau sun bod alguanto our; 

Tuot, ah tuot am vain incunter, 

Ed iingün nun poss ster our. 

5. Nun poss ne manger ne baiver 
Ne dormir ne not ne di ; 

Passiun, fadi’ e larmas 

Sun mieu paun d’ imminchadi. 

6. Bain gugent a chesa mia 
Turness bod, ah sclii, bain bod, 

Tar mieu bap e tar mia mamma, 

Tar mieus munts, ma val e god. 

7. A giodair que saun bun ajer 

E quels vents per me zuond rers, 
Que solagl e fras-cha glüna 
E pas-chliras, pros ed ers. 

8. Vzess gugent quellas blaisettas, 
Quels vadrets fich ots e glischs, 

’Nua cha legers chamuotschs saglian 
E chatscheders nun paun ir. 

9. Vzess gugent quellas chesettas 
D’ mieus paraints e chantunais. 
Passanter inqualche uras, 

’Nua soggeziun nun ais. 

10. Mieus compagns e mias amias 
G-ess con brama a chatter, 

E cun els da compagnia 
Spess chanter ed eir suter. 

11. Cò üngün mê nu ’m saliida, 

Chi ’m voul bain üngün nun ais, 

Ne ’ls infaunts nun am charezzan, 
Sco chi ’s fo in nos pajds. 

12. Sch’ eau pü lönch vess da ster quia, 
Sclii stuessa sgiir morir 

Dalla grand’ increschentüna, 

Ch’ eau nun poss bod pü soffrir. 

13. Cour mieu cour, in nom del Segner, 
Sapchast uossa t’ adatter ; 

Scha Dieu voul, schi puderegia 
Bod a chesa mia turner. 



Nr. 17. 

1. Sun il dottur Grian Giachem Spröd, 

La glieud curesch a mieu müd, 

Sè fer, cha ’ls orvs darcho saun ir 
E cha ’ls strupchos a vair paun gnir. 

2. S’ fidand in me ün paziaint, 

Po ’l fer il prüm sieu testamaint; 

Eau our dal muond üngiin tramet, 
Aunz cu sieus fats ch’ el mett’ in net. 

3. Mas curas sun fich bunmarcho, 

’Na vouta sula vegn duvro. 

Eau am containt da que cha ’m daun, 
He chüra d’ els, scha ’ls pigl a maun. 

4. Da Coir’ ais quist il stil ch’ eu tegn, 
Cli’ el ais probat a tuots mantegn, 

Cha ogni mez etfet stu fer 

II dottur Spröd po bain giirer. 



Nr. 18. 



1. In ma giuventüna 
Vegn in trusch adüna, 
Solum per guarder, 
Scha ’m füss reuschieu 
Con ün bun partieu 
Co da 'm cumpagner ; 



2. Cun ’na brava matta, 

Chi per me s’ adatta, 

A mieu stedi e gro. 

Ma la vista s’ muossa, 

Ch’ eau nun se aunch’ uossa, 
Inua der dal cho. 

B. Eau nun tscbercli richezza, 
Neir taunta bellezza, 

Ma bainschi 1’ onur, 

Civilted, scortschentscha, 
Virtüd e prudentscha 
E sincer’ amur. 

4. Prusa, amiaivla, 

Cher’ e buntadaivla, 

Sauna per se stess, 
Plaschaivl’ e modesta, 
Leigra, viv’ e lesta 

Sch’ ell’ ais, am plaschess. 

5. Muntra, volontusa 
E laboriusa 

E chi sapclia fer 
Da sieus mauns qualchosa; 
Ma la prüma cliosa 
Saj’ il bain chaser. 

6. Sco üna massera, 

Vaira, buua chera, 

Da bain in tuots fats, 

E chi hegia chüra, 

E pisser, ranchüra 
Saimper da sieus fats. 

7. Fer sieus pans asvessa 
Eir queco vulessa 

Ch’ ella ils savess ; 

Stand in chesa sia, 

Noschas cumpagnias 
Ch’ ella nun pratchess. 



8. Sül decor s’ contegua 
Ed üngün nun vegna 
Neir a criticher, 

Cha bain spetter po’ la, 
Bainvulair s’ farò ’la 
E da tuots luder. 

9. Discursiv’, amabla 
Saja e trattabla 
In conclusiun, 

Siand eir eau ’miaivel, 

Prus e buntadaivel 
Ed ün leger sun. 

10. D’ ma buna condütta 
E bainfer perdütta 
Paun mias ouvras der, 

Cun las provas cleras, 

Chi tiers bgers sun reras, 
Dad ün cour sincer. 

11. Qaaists sun beneficis, 

Chi alags felicis 
Paun fer e cuntaints, 

Pii cu la richezza, 

Chi ais in tschertezza 
Be dal spiert turmaint. 

12. Quella mievla d’ roba, 

In quaist muond chi’s gioda, 
Da se svessa s’ fo, 

Cur cha robustezza, 

Sandet e destrezza 
Vögl’ e cuntegn s’ ho. 



Nr. 19. 

1. Ad alp s’ ho bella vita 
Ad alp vegn eau gugent, 
Siand cha lo as gioda 
Frais-ch ajer e bun vent. 

2. Süu verdas blaisettas 

E munts dels margumets 
Ouu strasunaunza güvlan 
Ils legers pasturets. 

3. Imminchün ho sas vachas 
Da mundscher, chi ’1 pertain, 
Pero da lat las vignas 

E bellas mundsch’ il sain. 

4. II saiu fo las chaschedas, 

II chandaun fo il specb, 

Ed il pastrin las vachas 
Our d’stavel chatsch’ ün töch. 

5. Ziev’ insalo la puonna, 

Miss dvart il tschigrumet, 
Mangio il spech in gramma, 
Schi vaume tuots a let. 

6. La damaun zieva tuornan 
Darcho a lur lavuors, 

Nun barattessan vita 
Que temp culs signuors. 

7. Che trais mais allegeis! 

S’ po dir in vardet. 

Ün po pii meleschan 
S’ lio cur fo tridas steds. 

8. Pel di dellas imsüras 

Sun ils priims noss pisseis, 
D’ avair net ed in uorden, 
Cur chi vain ils massers. 

9. Scodün la bandirela 
Gugent vuless avair; 

Quel têl, chi 1’ avaregia, 

Gro ’ns ho da savair. 

10. Da der ’na bella dscherpcha 
Eir tuot la pain’ ans dains, 
Ma ’1 di della s-chargeda 
Cun brama la spettains. 



Nr. 20. 



1. II schnaps ais ma vita, 

Quel baiv eau gugent ; 

Mê brich ’in ma vita 
Nu ’l büt eau davent. 

2. Cur cli’eau quel poss baiver 
Ais mieu tuot il muond; 

Da quel nun vegn aiver, 

Ma bainschi arduond. 

3. Vögl mia giuventüna 
Giodair inandret 
Cun fer qualchiina 
Partid’ a treset. 

4. Con las bellas mattas 
Eau ’m vögl der plaschair, 
Siand cha sun fattas 

Per bain las giodair. 

5. Am vöglian der tridas, 

Ma eau nun las vö, 

Cur ch’ eau las he vissas 
Grnareg’ a dir : tö ! 



6. Non vögl savair d’ ellas 
E tuot lur daners, 

Eir scli’ ellas s’ faun bellas 
Con lur pros ed ers. 

7. Per me ais aunch’ ura 
Dad ir aint il latsch; 
Gnareg’ ünsacura 

Eir eau our d’ s-chavatsch. 

8. Ma qualche tras-chettas 
Vögl auncha suter, 

E mas chanzunettas 
Chanter e tschüvler. 

9. Ma pipp’ eau smanchaiva, 
Chi ais tuot mieu dalet 
D’ damaun fin a saira 

E la not aint in let. 

10. Sgiir tuot il di stun eau 
Eir sainza manger, 

Aunz cu, mi fè buna, 

Fer sainza fiimer. 



11. Cur vegn in que stedi 
Ch’ nun chat pii tabac, 
Fatsch eau il viedi 
Mit samt Sack und Pack. 

Nr. 21. 



1. Segner, cun devoziun 
Ta chanzun 
Tenor vöglia tia 
Fo ch’ eau spess la possa ler 
E chanter 
Oun la buocha mia. 

Fortificha tü ma vusch, 

Fo ch’ eau bain chapescha, 
Tieu pled, nom e tia favur 
E ch’ eau ’t celebrescha. 



2. Aint ed our dal taimpel tieu, 
Suprem Dieu, 

II mieu lod eir oda, 

Mieus arövs, suspir, urer 
E chanter 

Per ta grazch’ exoda. 

Fo ch’ eau sapch’ agir e fer 
Scu chi disch tia ledscha; 
Dal mel vögliast am chürer 
E mieu spiert aredscha. 



Nr. 22. 

1. Sun dumandeda d’ ün gentilom, 

Sch’ eau vuless ir davent, 

Scha al servezzan pudess ir 
Da sia muglier e bod partir. 

’Na buna peja m’ ho ’l dit da ’m der, 
Sch’ eau vegn cun el davent. 

2. Dimena co 1’ occasiun, 

Sco ch’ eau he taunt spetto, 

M’ ais chapiteda, sco ch’ eau giaviisch ; 
Ch’ eau sun minchuna, sch’ eau refüd, 
Già cha mieu cour ho tauut bramo 
Da pudair ir davent. 

3. Poss ir a vair bellas citteds, 

Cha eau nun he mê vis. 

Tar buns patruns vegn güst adret, 

Chi faun cun me fich inandret. 

Pii bel momaint nu ’m vain mê pü 
Da podair ir davent. 

4. Sun steda stüfcha da lönch innò 
Adiina co da ster 

In quaist sulvedi trid pajaiset, 

Bain miserabel e zuond povret, 

Oha nus stuains ans vivanter 
Ils bgers cun ir davent. 

5. Set mais del an düra 1* inviern 
E be duos mais la sted, 

La prümavaira duos mais sulets, 

L’ utuon il rest, ch’ ais ün maiset. 

Ah, taunt sün pigna nun vains da ster 
Dal sgür, scha giains davent. 

6. Sch’ ean vegn pratchand ün po il muond, 
Schi rariteds poss vair, 

Mia giuventüna s’ po sclarir 
Experienz’ and po survgnir. 

Pü bella vita poss avair 
Cu co, scli’ eau vegn davent. 

7. Laschain dimens per decis 
Üu tel impissamaint. 

Mas cheras mattas, vegn uoss’ a ’s dir, 

A vair il muond scha pudais ir, 

Schi nun perdè 1’ occasiun 
Da podair ir davent. 



Nr. 23. 

1. Tschanto giò sün 1’ erva sun qui per poser, 

Perche d’ he fat chargia, 

Perche d’ he fat chargia, 

Ed uoss’ ün sönet am plescha da fer. 

2. Ma ’l priim vegl eau baiver ün bun magül vin, 

Piglier ’na bucheda, 

Piglier ’na bucheda, 

Ali, der dalla bratscha nu ’s po da contin. 

3. Scu in ün let quia, ah co ch’ eau stun bain 

Siin bellas flurettas, 

Siin bellas flurettas 

Da colurs zuond finas, chi port’ il terrain. 

4. A smerdscher sun gnieu all’ alva del di, 

Cha ma povra bratscha, 

Cha ma povra bratscha 
Ais uossa taunt staungla, cha nun la po pii. 

5. ’Na vita zuond escha ais bain 1* ir a god ; 

Ah, quaunt pover hornens, 

Ah, quant pover homens, 

Chi quella risagian da perder bainbod. 

6. Tuottiina per viver dal tuot as stu ter. 

Chi lio rob’ avuonda, 

Chi ho rob’ avuonda 

In stand siil baunch pigna ho bel dir e fer. 

7. Tuot las lavuors greivas fains nus alla fin, 

Eppiir bgeras voutas, 

Eppiir bgeras voutas 

Tschertüns dauu invidas traunter aint ün fraclin. 

8. Scli’ eau poss turner quia damaun, nun sun sgür 

Darcho a fer laina, 

Darclio a fer laina 

E der dalla bratscha cul pêl e la sgür. 

9. Mangiand e bavand e, scha ’l temp ais passo, 

E ma chanzumetta, 

E ma chanzumetta 

Cuu dalet chantaud am tegn eau sdasdo. 

10. Ün’ ura a chesa pii bod o pü tard 
Nun voul dir inguotta, 

Nun voul dir inguotta, 

Siaud ch’ avains gieu eir lioz nossa part. 

Nr. 24. 

1. Sco al umaun Dieu lio descrit 
La cuorsa da sa vita, 

Tres sieu podair, ch’ ais infinit, 

Ho ’l eir la sort prescritta. 

2. Usche dal publicho nouv pêr 
Eir quell’ averò ’l fixeda. 

Ch’ la saja, giains a ’ls giaviischer, 
Tenor dad els brameda. 

3. Lur novel stedi imminent 
L’ Otissem benedescha, 

Cu ’ls esser saimper conferent 
Da bains, chi ’ls confereschan. 

4. Felicis sajan tuots lur dis, 

Colmos eir da fortüna, 

Nu’ ls lascha giammai presagir 
Adversited üngiina. 

5. L’ amur, la pêsch ed uniun 
Mê da lur cour s’divida; 

Temma da Dieu, religiun 
Adiina saja lur guida. 

6. Non vuliand pü tedier 
Cun quista poesia, 

Finesch cun bun pro giaviischer 
A tuot la cumpagnia. 



Nr. 25. 

1. Cher amih, collega e Vetter! 

Giand darcho a ’s cumpagner, 

Ün giavüsch vöglias permetter 
Cul preschaint, ch’ eau ’s possa fer. 

2. Vus e voss’ ameda spusa, 

Tuots duos essas meritaunts, 

Cha la maun tuot graziusa 
Beos s’ fatscha e containts. 

3. Vos liam as straundsch’ e serra 
A constanta fidelted, 

Fin cha existis sün terra 
Nella temporalited. 

4. Da viol’ incoruneda, 

Adorabla, liet’ Amur ! 

A duos cours unieus conceda 
Della pêsch 1’ ota favur. 

5. Da duos ormas’ na sulischma, 

Da duos cours fo ün sulet, 

Cha ’l charischem e la charischma 
Fuorman iin nom in ristret. 






v/V/WWV 



Nr. 26 . 

1. Ecto ’ls maridos in voga 
Ed inguan darcho in bal, 

Miss haun propi sii la moda, 

D’ fer eir els lur carnaval. 

2. Las duonnettas nun sun bluordas, 
Saun ils fats fich bain urdir; 

Alla miitt’ ed alla suorda 

Hauu als homens fat bannir. 

3. S’ incuspind bainbod allura 
Del motiv da quaist clamer, 

Schi ’ls buns homens sainza dmura 
Haun vulieu las contenter. 

4. Ed usche las duonnas finas, 
G-ià scu ’l solit lur intent 
Haun obtgnien cullas bellinas, 
Fand ir tuot a lur talent. 

5. Ah, schi viva la compagnia 
Da noss homens maridos, 

In sutand cou allegria 

Cun lur homens abbratschos. 



Nr. 27. 

1. La bella priimavaira 
Darcho tar nus arriva; 

La terra, chi dormiva, 

As sdaisd’ in sia vigur. 

Tuorna, portand la dmura 
Felice alla natüra; 

L’ umauna creatüra 
Eir gioda sia favur. 

2. Spunta darcho con pumpa 
Oursuot la naiv 1’ ervetta, 

Ma ’1 prüm la minchületta 
Scu clev da tuottas fluors. 
Ecco dalum cumainzan 
Ad ir aint las quadrias, 

Chi sun dal pur las sias 
Las pü priimas lavuors. 

3. Dal lung inviern gnieus oura, 
Ils corps, chi greiv s’ sentivan, 
Darcheu as riavivan 

E ’s saintan pii ligers. 
Cuntaints tuots ed allegers 
D’ la vgnüda d’ prümavaira, 

Ils lavuraints fin saira 
Cultivan pros ed ers. 



5 

4. Fin our d’ Egipto vegnau 
Las cheras randolinas, 
Cuntaintas e leigrinas 
Darcho lur gnieu furmand. 
Tuots utschellets allura 
A1 ajer sü s’ alvaintan, 

Ed ils peschs as movaintau 
In 1’ ova già nodand. 



Nr. 28 . 

1. Rived’ ais alla fin 

Darcho la bella prümavaira; 

L’ inviern vains passento, 

Chi ho inguan taunt löncli diiro. 

2. Ah, cu s’ allegr’ il cour 
Del bel flurir della natüra! 

Las bes-chas leigras sun 
Sentind a gnir la buna stagiun. 

8. Nel god ils bels utschels 

Amabelmaing, dad ot quels chauntan, 
E’ls peschs a cumanzer 
Vains vis nell’ ova a nuder. 

4. Darclio rivedas sun 

Dals pajais chods las randolinas, 
Las quelas portan no 
La prümavaira tar nus accò. 

5. II chant del cuccurè 

Quarnts dis passos avains sentieu ; 

II chod as fo sentir 
E la bun’ ora cumainz’ a gnir. 

6. Ils pro8 sun bels verdins 

Ed ad ögl vzaint quels 1’ erva biittan, 
Cuverts sun eir da fluors, 

Da tuottas sorts bellas coluors. 

7. Ils munts, las vals, ils gods 

Con pumpa tuots begl 1’ erva büttan 
E vegnan ad ögl vzaint 
Cun bun ared tuots inavaunt. 



Nr. 29. 

1. A nun vains cu ün temp da viver; 
Stains, amihs, allegramaing. 

Da tuot que, chi ziev’ arriva, 

Mê nun hegians üngün turmaint. 
Satisfaina in sostanza 
Noss plaschairs e tuot noss gusts. 
Perche s’ pundscher da constanza, 
Cur tuot s’ müda intuorn nus ? 

2. Tuot co mour’ e tuot s’ renovella, 
Tuot prinzip’ e fin stu ’vair ; 

Nun ais brich pain’ eternela, 

Sco eir üngün etern plaschair. 

La damaun he vis la rösa 
Nel zardin a crescher sü; 

Ma scumbod ch’ la s’ ho sbatfeda, 
Schi cumainz’ la a spassir. 

3. Che nüzzagia mê taunt stüdi 
E pisser il pü profuond? 

Nun pigliain üngiin fastidi 

Per las chosas da quist muond. 
Tuot noss quints sun be al ajer 
Da quetaunt cha vulains fer. 

Cur cha ’l main da tuot as craja, 
Yain la mort quels a disfer. 

4. Dunqu’ il temp, ch’ avains da viver, 
Stain allegers e containts, 

Da tuot que, chi ziev’ arriva, 

Mê zuond brich hegians turmaint. 

Nossa vit’ e nossa dmura 
In quaist muond bod passa vi; 
Hoz vivains, ma a quaist’ ura 
Già damaun forsa na pii. 



Nr. 30. 

1. Entra 1’ hom, dalum ch’ el nascha, 
In ün muond dad indürer, 

Ch’ el s’adüsa già in fascha 
Ogni pain’ a supporter. 

2. Sa carriera ais composta 
D’ iin torrent da passiuns ; 

Bain suvenz ais suottaposta 
Eir a fer mutaziuns. 

3. In 1’ eted del or, Y infanzia, 

El nun so d’ oters oggets 
Co da quels, chi in sostanza 
Sun da sieus ligers dalets. 

4. Rivand nell’ adolescenza, 

S’ fo in el 1’ amur sentir; 

Bun’ o noscha conseguenza 
Spess al lascha presagir. 

5. Poi entro nel jugel stedi, 

Guais e cruschs al vaun chalchand, 
Gnand infaunts in sieu chasedi, 
Zieva paun chi vaun clamand. 

6. Fat ch’ els haun iin po d’ creschida, 
E1 digià scoler ils fo, 

Auuch’ intschert d’ la reuschida, 

Chi dad els and sortirò. 

7. As do taunt’ inquietezza 
E fadia per rasper 

Ün po d’ roba u richezza, 
Inavous per als lascher. 

8. Ed iofin nella vegldüna 

Vain 1’ auguosch’ a ’l sgomentir, 
Ch’ el nun ho tschertezz’ ingüna 
Cu be quella da raurir. 



Nr. 31. 

1. Nossa vit’ ad iin viedi 
Missa vain in paragun ; 
Imminchiin tenor sieu stedi 
Ho sa part afflicziun. 

2. Chi in ün vers, chi nel oter, 
Bger ans tuocha da soffrir; 

II pü grand bain s’ ho per oter, 
Ch’ ün nun so dal avegnir. 

3. Ogni mel bainbod sparescha 
Sco ün sömmi nella not, 

E ’l chalcho as ristorescha 
Eir qualvoutas bain dabot. 

4. Inavaunt schi train adüna, 

Nun guardand pü sül passo, 

Cha per nus qualche fortüna 
Da qualvarts fors’ ais pino. 

5. Sainza pü ch’ üngiin s’ agreiva 
Cun pisser e taunt travagl, 

In il firmamaint begl leiva 
Siin damaun darclio ’l sulagl. 

Nr. 32. 

1. Pover me, sch’ eau gniss scuvert 

Da pleds, ch’ eau dschet cul cour avert, 
Schi sgiir cha ’m bastunessan. 

Que ch’ eau he dit, schi tuorn a dir : 
Lur trat nun ais da compatir, 

Â8 vergogner stovessan. 

2. L’ ambiziun, superbg’ e füm 
In hoz sun gnidas in costüm 
Intraunter giuventiina. 

S-chettezz’ in els, sincerited 

Nu ’s chatta pü brich in vardet, 

Ne secretezz’ üngüna. 

3. Traunter las giuvnas impostüt 
La misfidenz’ ai8 il prüm püt, 

L’ invilg’ e maldicenza. 

Faun 8nös e perdan il respet 
A giuvens prus ed inandret 
Con lur impertinenza. 

4. In quista classa pero met, 

Sco chi ’s po dir eir in effet, 
Sulettamaing tschertünas ; 

Ma amiaivlas, da bun ster, 

Cha ün nun hegia da ’s schener, 

Nun sun daffat üngüuas. 

5. Sch’ ün fo cun ellas ün po d’ spass, 

L’ incler nun saun inguott’ affat 

E sun dalung’ offaisas. 

In möd cha que nu ’s so cu fer, 

Ne cu chi ’s hegia da tschantscher 
Per nun drizzer contaisas. 

6. Nun ais in somma pü dalet 
Per püssas causas ed ogget 
Dad ir in compagnia, 

Staunt hoz in di tuot ho mlido 
Da que chi eira pel passo; 

Nu ’nd ais pii armonia. 

7. Eau las trais cruschs vegn a complir, 
Dimen’ ais ura da finir 
II treno giuvenile, 

Cun fer güdizi e ’s reposer 
E oter üs bod cumanzer 
Della vigur virile. 



Nr. 33. 



1. Eau sun auncha giuvna, 
Sauna da ma vita, 

Vö ’m der bella vita, 

Infina ch’ eau poss. 

L’ ais bainschi taunt rera 
Sainz’ adversited, 

Ma 1’ ais taunt pli chera 
Per me invardet. 

2. Ch’ iin nun s’ inacordscha, 

II temp passa vi; 

Nossa vita quia 

Ais sco füm al vent. 
Prezius’ amabla, 

Bella giuvn’ eted, 

Tii est impajabla 
Per ta liberted. 

3. Ah, vus zartas rösas, 
Saimper chi ’s creschaintan, 
Auncha chi nun saintan 

II pais dels pissers. 

Giodè quella dmura, 

Fand per mieu cussagl, 
Perche d’ ais aunch’ ura 
D’ intrer in travagl. 



4. Vaira ais piir memma, 

Cha la giuventüna 
Per sa disfortiins 
Crouda in erruors. 

Pustüt povras femnas 
Pü expostas sun, 

Sco föglias chi tremblan 
Tauntas svreschlas sun. 

5. Schi, mas cheras mattas, 
Aruvain il Segner, 

Ch’ el ans vöglia tegner 
Saimper in sieus mauns, 

Sco eir sün sas vias 
Cun sieu bun agiid, 

Cha nus nun stravians 
Mê dalla virtüd. 

G. Dunqu’ in matrimoni 
Ch’ el bod ans unescha, 

Ün desiderescha, 

Scha que plêsch’ ad el ; 

Cha in quista guisa 
Dals surpassamaints 
D’ gnir püchöntsch s-chividas 
Nus sperer pudains. 

7. Eau sarò dimena 
La pü prüma quia, 

Chi spett’ il partieu, 

Cha la sort am do. 
Maungel u fadia 
Gnand iin di ’m chalcher, 
Schi poss eau ’m trer via - 
Cun mieu lavurer. 



Nr. 34. 

1. Ün cour alleger e containt 
Ais pii cu iin tesori, 

Sco eau nu ’l barattess per taunt, 
Neir pel plii grand tesori. 

Quel as po bain clamer beo 
Co in quaist muond e fortiino, 

Ün tel, chi quist bain gioda 
E sieus effets eir oda. 

2. Nel pii felice giodimaint 

D’ algrezcha, pesch, fortiina 
E del pii bel divertimaint 
La svreschla giuventiina 
S’ abiisa bain suvent da quel 
E perda sieu temp il pü bel, 
Tgnand per la sia fortüna 
Da ’s marider adüna. 

3. Nun faun zuond brich üngün refless 
Sül cuost, dal quêl as tratta, 

Tres quist tant fich bramo success 
Da crusch e da combatta. 

Per lur cuvaid’ e volunted 
Büttan davent lur liberted, 

Chi non po gnir retratta, 

Cur cha la buzr’ ais fatta. 

4. Scha que vo bain, as po taschair 
Cha main ais la fadia; 

Ma quaunts ramarics s’ vess d’ avair, 

In giand per otra via 

Cun arüvglentsch’ imbüttamaints 

S’ fess a se stess, dschand spessamaing : 

„Che narra ch’ eau sun steda, 

Cur ch’ eau m’ he marideda. 

5. Vaiva buns dis, staiv’ usche bain, 

Intaunt ch’ eau eira giuvna, 

Schabain cha que ch’ eau vögl taunt bain, 
Que nun avaiva d’ giuvna. 

Tuottün’ eau dess, sapcha Dieu che, 

Cha saj’ tin otra, sclii la fè, 

Sch’ eau nu ’m vess intrieda 
Con mes-chels quella geda.“ 

6. Intaunt laschaina, scu ch’ el voul, 

Cha ogniün s’ impaissa. 

Scu eau aunch’ uossa stun qui our 
Da quaista intrapraisa, 

E vögl giodair ma bell’ eted 
Da giuventüm e liberted, 

Chi m’ ais bain usche chera 
Cu cliosa la pü rera. 

7. Uppöia cha nu ’m chapitess 
Pels mauns üna ventüra, 

Chi a mieus ögls ourdvart plaschess; 
Allura nun sun sgüra, 

Sclia eau stess lönch a ’m impisser, 

Scu otras sü da cbaparrer 
Quella intaunt 1’ ais choda 
E fer scu ch’ ais la moda. 

8. Cò, chi chi ais inamuro, 

Sü, 8ü, pür via ch’ el saglia. 

Cuaint saregia bod passo 
II murbign, chi ’l travaglia. 

Cun bun viedi iz pür aint, 

Scha que ais vos giaviischamaint; 
Cha gnaros our dal buonder, 

Eau vegn a’s arespuonder. 



Nr. 35. 

Passed’ ais la sted ! 

Vus munts e pas-chiiras, 

II sain disch : Dieu ’s chiira, 

Alps cheras, stè bain ! 

Tar vous turnarons, 

L’ alp cur as chargia, 

Cur clam’ il cuccu 
E nos chaunt darcho ’s sdasda, 

Danöv cur ils pasculs s’ orneschan da fluors 
E cha las fontaunas repiglian lur cuors. 



Nr. 36. 

1. Laschè ’ns chanter hoz ’na chanzun 
D’ ingraziamaint al Segner bun, 

Ch’ el ans laschet darcho complir 
L’ an vegl e ’ns benedir. 

2. Tuots cun sandet e bger plaschair, 
Xos bains terrains laschand giodair; 
La guerr’ ed oter nosch astent 

Da nos pajais tegnit davent. 

3. Mantgnit in pêsch ed uniun 
Nossa confederaziun, 

L’ Elvez’ in si’ integrited 
E sa neutralited. 

4. Det buns regents, autorited 
A nos cumön, ch’ in equited 

S’ contgnit, güsti’ administrand, 

Las ledschas observand. 

5. Per tuots quaists bains co nominos, 
Schi sajan per arcumandos 

A1 Segner, eir per 1’ avegnir 
Da ’ns volair compartir. 



Nr. 37. 

1. II pü bel bouv in Zuoz inguan da bacheria 
Ho d’ avair ma cumer, Madame Pezzi Luzia; 

Dimen’ il fabricant da s-chagnas e poet 

Voul 1’ oifrir trais mazzets cun tuotta liberted. 

2. Fich ristret ais il predscb, ch’ ais quel ch’ ün nun am lagna, 
Scha nun fiiss lungia, glischa üna scu 1’ otra s-chagna, 

U per furer il bögl eir dals pü gross salzizs 
Nun fiiss brav ferm agiiz e scharf avuond’ il piz. 

3. Viva Madame Pezzi, sa glieud da bacheria, 

Las spusas impostüt, Mamsell Lin’ e Luzia. 

’Na bacheria usche s’ and chatta bain darer, 

Inua sun duos spusas cusdrinas a zapper. 

4. Chi so, scha nummer terz nun füss eir ’na cusdrina, 

Paraint’ in 1’ istess gro, la quêl’ ho nom Fleurina ! 

0 bella rarited, allur’ as po bain dir, 

Ch’ eir las taglioulas paun tres spusas splendurir. 

5. Bellinas tuottas trais, pulittas e galantas, 

In tuotta sort lavuors masseras eir scharmantas, 

Stuessan be avair lur cliers amants dasper, 

Attents a tgnair la böglia ed a vair a manger. 

6. Quels chazzers buns salzizs e bunas liangias frais-chas 
In böglia gross’ e stiglia, romauntschas e tudais-chas, 

Fattas da quels maumins, sco eir quels buns aroasts, 

Daf> auch unser Poet hatt’ zu versuchen Lust, 

Nr. 38. 

1. Bain bgers chalenders in ün di 
Ara tuocha da compuonner, 

Per quels rifless, clii vaun a mi 
La testa a confuonder. 

2. Quels sun, ch’ eau stögl ara impisser, 
Per mi’ ecconomia 

Uos8’ ünsacur da ’m marider 
Cun degn e bun partieu. 

3. II bsögn ais grand in tuots reguards, 
Lotiers bod da ’m resolver ; 

Ma nun savess da quêlas varts 
In quist raomaint am volver. 

4. E pii cha stun siin que rifless, 
Cognuosch il necessari; 

Ma vegn a ’m perder in me stess 
Per temma da contraris. 

5. La bella, ch’ eau in geni vess 
E chi fiiss da ma brama, 

Neauncha per bler nu ’m pigliess, 
Perche ch’ ella non m’ ama 

6. Ne brich ne sich; ella soffrir 
Nu ’m po ’la neir daspera, 

Intaunt d’ amur eau stu languii- 
Per si’ amabla tschera. 

7. Chi soffr’ amur, quel ho turmaint 
E sto da mela vöglia, 

Ho saimper que impissamaint 
E crouda sco la föglia. 

8. Quamt ais il cas, nel quêl eau sun 
Cun taunta violenza, 

Schabain ch’ eau sun iin prus e bun 
Giuvnatsch in conscienza. 

9. Piir memma se da nun avair 
Per mia disfortiina 

Tuots quels aspets, chi saun plaschair, 
Ne adestrited üngüna. 

10. Tuot que cha eau possed e he, 

Ais iin sincer caracter ; 

Dal rest allura eau nun se 
Fer bricha da calfacter. 



Nr. 39.*) 

1. Sun arrivo d’ ester pajais 
Per passanter acquia 

Cun liberted almain trais mais 
Ün po in allegria. 

2. Desch ans sun sto in servitiid, 

Per guadagner mieu viver, 

E sun sto suot’na sclavitüd, 

Ch’ eau nun la poss descriver. 

3. He stuieu ster our grandas lavurs 
Cun bger e bun da sbatter, 

E he eir spans bgeras süjours 
Per guadagner quels quatter. 

4. He gieu ün patrun usche sever 
Ch’ üngün que nun po crajer, 

Cha be ’na vouta 1’ an piglier 
’M laschaiv’ el iin po d’ ajer. 



*) Fragmaint. 

Nr. 40. 

11 carneval del 1827. 



a) Dialog. 

Las giuvnas: 

1. Tschert la viitüd ais conduttrice 
Dels generels trattenimaints ; 

L’ ais la cumöna produtrize 
Da tuot ils bels divertimaints ; 

Pustüt sch’ ell’ ais accumpagueda 
Da bella grazia ed amur, 

Schi ogni iin, chi la posseda, 

Sainta 1* effet da sia favur. 

2. Oggets, ils quels qualificheschan 
Noss complaschaints signurs giuvnos, 

Chi da bel növ ans confereschan 

II bain, da ’ls vair sper nus tschantos. 
Cun els ans vain nus divertidas 
Adonte da nos displaschair, 

Cha otras non sun intervgnidas 
Chi fors’ als faivan pii plaschair. 

3. Soprasedind a pii extaisas 
Descripziuus del carneval, 

Schi ’ls ingrazchains tres quistas spaisas, 
Cha ’ls preschentains sco iin regal. 

II tschütschavraun vessan per peja 
Impè da tschaina merito, 

Ma già cha que als plesch’ uscheia, 

Cha mangian quella con bun pro. 

lls giuvens: 

1. L’ applauso da noss’ incompetenza, 

Cha ellas vegnan qui da ’ns fer, 

Siand da lur appartenenza 
Volains medem las returner, 

Aü 8 aviand tres tras-chas spessas 
Pudieus cun ellas divertir 
Pudessans pür cun las istessas 
Fer pü tramegls nel avegnir. 

2. Sch’ ellas sun stedas in pochettas, 
Schi eir nus füttans in pochins; 

Cha stedas sum taunt pü bumettas, 
Vains gieu ils vairs signels contins. 
Poi assistidas dallas Tognumas, 

Cioè da Bever duos giunfras sruors, 
Schi da ster our sun stedas bunas 
In tuot reguard sainza succuors. 

3. Vivant, vivant las tramagliunzas 
Del millochtschient e vainchaset, 
Excellentas legras sotunzas, 

Co da Samedan be in set, 

Poi eir las duos otras unidas 
Da las istessas qualiteds. 

Per tuot lur grazchas favoridas 
Las ingrazchains da lur bunteds. 



b) Simbols sün la sesevla saira. 

1. Vivant las bellas Svabalândras 
E contadinas veltschabernas, 

Da Bern, Luzern e Montafun, 

Ma poi tuottas del Chantun. 

2. Tra las senchas religiusas 

Nels convents, and ais eir spusas 
Evviv’ il pader sün bel last 
Cun la muongia da Tarasp. 

3. Dalla partida füt ’na bluorda 
Ditta Chatrinetta suorda, 

Pü bel spectacul della not 

A suter cun sieu bel mot. 

c) Sün i’ ultima not e sur tschaina. 

• 

1. La manestra sco prüm trat sün maisa fiit purteda, 

Con appetit ils bums vegliatschs 1* haun eir bain mangeda. • 
G-iaun zieva sii lur veglias con tuotta bella grazcha 
E quasi vessan muos-chas d’ ir fatscha cunter fatscha. 

2. Las matronas da temp vegl faivan lur parada, 

Ma eir quellas d’ hoz in di con lur schochas ladas 
Faun eir lur chazzra spicca cun scuffias e scuffiuns, 

Cun büsts e bislungs cotschens e s-charpas cun tachuns. 

8. La schochas haun dubelgias e bgeras soprachaglias ; 

Cun quellas faun chüderas ed inclins, cur cha saglian, 

E dallas stüvas scuan la puolvra eun suter, 

Cun lur schochumas lungias, cha stöglian las struzcher. 

4. Ad haun las crastas cotschnas auncli’ uossa be scu rösas, 

E per ir ziev’ ils mats haun ellas fich bun ösen ; 

Gugent haun cratschadellas ed aman auncha pü, 

Cun bel mot ch’ ün las tuocha eir 1’ öss giand zieva sü. 

5. Da buna vögl’ adiina, bain prontas as demuossan 

A ster traunt’ traunter leigras, cun esser murbignuossas, 
Insembel cun lur vegls, ils quels cun ellas sun 
Tuot cun marbign in gringola dad ir eir a chantun. 

d) Allegro. 

j 

1. 0 fario fa la la, 

0 fario le la 

Ün langaus fain hopsasa 
Auncha alla veglia. 

Intraunter sassa sun eau criplo, 

Turness a chesa, sclia pudess, darcho. 

2. Ah, schi giaina bain dabot, 

Faina pierlas cun tschartschot, 

Giain in pizzas, sutain spess. 

Da co a tschient ans aise be istess. 

8. 0 Marietta, guarda be 

Mieu squassel, schoch’ e gundschè, 
Mieu fazzöl, crag’ e manins, 

Pichels d’ or e manizins. 

4. E tü, tschütta mieus curagls, 
Ferma ’t e nun der taunt sagls. 

Cu at pera eir mieu tschop 

E ma scuffia cun bel cop? 

5. Mas s-charpas, chotschas e fazzöl? 
Ma imprasta’ m tieu agöl, 

Per fer aint iin po mieu biist, 

Chi ’m vain liber uossa giist. 

6. Iffittedas, o schi, sclii, 

Pü cu quellas d’ hoz in di 
Eschans nussas, ah, per fer 
A noss mats inamurer. 



e) Ingraziamaint dellas giuvrias. 



1. Noss sincers ingraziamaints 
Nouvamaing 
Als giuvnos acquia, 

Aunz cu d’ maisa ans alver, 
Stuains fer 
Nus da compagnia, 



4. Ah, che leger carneval 
Sainza fal, 

Cha vains passo via; 
Bger avains pudieu suter 
E puser, 

Sco cha vains vulieu. 



2. Cha ’ns haun fattas la favur 
Ed onur 

Nos preschaiut d’ artschaiver; 
Schi aunch’ iin’ a lur sandet 
D’ united 

Tuottas vulains baiver. 



5. Mê nun vessans merito, 

Ne spetto, 

Da suter set sairas. 

Ah, schi viva nos tramegl 
Sco d’ in vegl, 

Dad in mardi saira. 



8. Nun podains recompenser 
Ne loder 

Lur bunteds avuonda, 

E lur cours zuond generus 
Tuots gustus, 

Chi sun nossa spuonda. 



6. Viv’ ils quatter cher giuvnos 
Mê smanchos ; 
Sairaper da vart nossa 
Nun bramessans mê da püs 
Na del sgür, 

Co ’ls istess da uossa. 



6 

7. Per superfluo nus chattains, 
Cha nu ’ls fains 
Oters lods, chi ’ls spettan. 
Noss versets vulains glivrer 
Cu ’ls ruver, 

Ch’ els medems acceptan. 



f) Reposta dels giuvnos. 



1. Agreablas giuvnas, 
Tuottas indistintas, 

Be alla succinta 
Respondains lur vers, 
Leigra chanzunetta 
Dad ingraziamaint 

A nus qui diretta 
Cun bgers complimaints. 

2. Aunz cu tels supprimer, 
Onuors redubledas, 

Sco 8’ haun meritedas, 
Las rendains da cour. 
Memors da lur tschaina, 
Tuots bain sadulos, 
Dains eir 1* onur plaina 
A chi ’ns lio trattos. 



3. Spert las uras passan 
D’ ogni allegria ; 

La melancolia 
Soul pü lönch dürer. 
Carneval vulessans, 

Chi nun füss glivro, 

Gugent scumanzessans 
A suter darcho. 

4. Nus nun gnissan stüflis 
Mê da ster cun ellas; 
Tschertamaing sun quellas, 
Chi ’ns daun taunt plaschair. 
Bain beos adüna 

Quels as paun clamer, 

Chi haun la fortüna 
Da las converser. 



g) Finale. 

1. Già cha la fin s’ approsma 
Da nossas allegrias, 

Schi tuots in armonia 
Giain 1’ opra a complir. 

Fain auncha quatter tras-chas 
Per la davosa saira, 

Perche fin prümavaira 
Nun gnins pü a saglir. 

2. Tuots forsa neir allura 
Davart il prüm dad ellas, 
Perche’ nd sarò da quellas 
Chi giaun a ’s marider. 

Poi per ün temp dels giuvens 
Daffat la spraunz’ ais persa, 
Stand cha las duas terzas 
Da quels staun s’ absenter. 

3. Ah, dunque profitaina 
Da nossa giuventüna, 

Già cha vains la fortüna 
Da ’ns podair divertir. 

Iis drets e bain da quella 
Perdains adur’ avuonda; 

Quêl ais mê, chi ’ns respuonda 
Dal esser del vegnir. 

4. Appaina la memoria 
La giovenil’ carriera, 

Siand be passagera, 

Ans lascha d’ sieus plaschairs. 
Quels tels nel matrimuni 
Chi a bunura aintran, 

Eir bain per temp subaintran 
A differents dovairs. 

5. A quels u quellas uossa. 

Chi in quel s’ inchamin&n, 

A fer arövs unin ans 
Tuots al suprem autur. 

Als fatscha el felices, 
Fortün’als compartescha 
E prole ’ls conferescha, 

Cu ’ls der pesch ed amur. 

6 Baingrats a lur persunas, 

Sco eir bunteds giodidas, 

Ah, las perdain invidas 
Da nossa societed. 

Lur graziusas fatsclias 
E chera compagnia 
Nun smancheregians via 
Sgiir in eternited. 

7. Intin a quels, chi restan 
Acqui da nossa classa, 
Ingrazchamaints ün passa 
D’ entrambi cun plaschair 
Da taunta bella vita 
Insembel passanteda. 

Da grazchia, Dieu ’ns conceda, 
Darcho bod d’ ans revair. 



Nr. 41. 

1. La pizza rebomba, ma na da chanuns; 
Quels han fini lur lavur. 

Ma, uossa strasunan be tuns da chanzuns 
A lod ed onur da Dufour. 

2. Ma che ha ’1 dimen’ operà quaist Dufour, 
Cha ün usche ot il dechanta? 

Ha el sulet be con agna valur 
Portà victori’ usche granda? 

3. 0 na, con seis nom vain lodà ogni ün, 
As onura immincha sudà, 

Chi con sai po dir: eir eu sun stat ün 
Da quels, chi 1’ han seguità. 

4. Perquai, schi evviva ! E demuoss’ eir a chà, 
Cha tü da Dufour sajast stat degn sudà. 




85 



Nr. 42. 

1. 0 Elvezia, libr’ Elvezia, 

Tü hast homens valorus, 

Chi con spiert e con curaschi 
T’ mainan cha tü stast in flur, 

2. Sii, chantain, cha ’l lod strasuna 
A nos Dieu, chi bain ans duna, 
Ed eir immortal’ onur 

A nos general Dufour. 

3. Ochsenbein con grand curaschi 
Ha savü zuond bain manar, 

Cha noss inimis con temma 

Han stovü zuond spert mütschar. 

4. Noss confederats allura 
Suot Freiburg fon arrivats ; 

Con lur armas, chi clingivan, 
Fettan temm’ a quels stinats. 

5. Con pac batter gnittan oura 
Officials e commandants, 

Per ’s recomandar allura 

A nos Rilliet Constant. 

6. Qua allur’ els impromettan 
Darcheu sü sco frars da ’ls tour, 
E tuots ofilcial8 acquia 
Impromettan da bun cour. 

7. A nos Ziegler lod al tocca, 

Chi sül punt da Gislikon 
Il8 inimis ha miss in ruotta 
Sco ün brav Napoleon. 

8. Qua gnit oura Siegwart-Müller 
Con seis Mejer vi del flauc, 

Per rovar ün armistizi, 

Per podair mütschar plü plan. 

9. L’ oberst Gmür non vlet conceder, 
Dschand ch’ els sajan traditurs, 
Chi surmainan lur bun pövel 
Con manzögnas da stupur. 

10. Qua passetna tuots in prescha 
Con tuots Gesslers e Jesuits; 

In Italia nu’ ls pateschna, 

IVIa sun its fin ad Innsbruck. 

11. Salis get in tuotta prescha 
Davo Mejer e Siegwart, 

Con seis gnif plajà con blassa, 

Tü meritast, traditur. 

12. Ils confederats allura 
Sun rivats fin a Luzern, 

Con banderas da victoria 
Retschevüts sun con dalet. 

13. Wilhelm Tell amo qui viva 
Con la frizza aint in man, 

Per s-chatschar ils Gesslers oura, 
Chi non possan plü far dan. 

14. Viva nossa grand’ dieta, 

Chi savet tant bain manar, 

Cha eir 1’ ester recognuoscha, 

Cha lur agir sia da lodar. 

15. Vögl finir ma chanzunetta 
Con ingraziamaint da cour 
Vers no8 Dieu da tuotta grazia 
Ed al general Dufour. 



Nr. 43. 

1. Pover cour, non das-chast plandscher, 
Co cha tü vainst turmentà. 

Ingiin orm’ at voul complandscher ; 
Stast retrat e conturblà. 

2. Ma chanzun be po comprender, 
Quant’ increschentün ch’ eu saint, 
Ma chanzun be at po render, 
Pover cour, surlevgiamaint. 

3. Sun dalöntsch da ma chamanna, 
Sun dalöntsch d’ ma patria, 

Sun dalöntsch da bap e mamma, 
Sun dalöntsch d’ la libertà. 

4. II linguach da mi’ infanzia 
Non allegra mai meis cour, 
Tschunc ais tuot mia constanza, 
Sun dalöntsch da frar e sour. 



Nr. 44.*) 

1. Uoi, gio ’l chantun Schilana 
Quai è ’n chantuu pulit, 

Qua eir’üna bella matta 
Cun nom Mengia Parlit. 

Sfarlassassà, hm, hm ! 

2. E gio ’n cha ’l banderal 
Eiran trais bellas mattans, 

Chi faiva be gnir la vöglia 
Da vera sün lur mans. 

Sfarlassassà, hm, hm! 

3. S-chainas pichadas sii 

Sün bels bastuns culaischem, 

E baffas spera sü, 

Perfin cun sii ’l millaisem, 

Sfarlassassà, hm, hm! 

4. E giain iin toc insü, 

E giaiu fin sii Salina, 

Qua sta nos Sar Roman 
Cun seis baccun Chatrina, 

Sfarlassassà, hm, hm! 

*) Fragmaint d’ vin pasquint da Romuoscb, ititerossant pustiit per 
via da sia melodia. 

Nr. 45 *). 

1 . Ed es fich da ’s dar da buonder, 
Co cha Nairs po correspuonder 
Con quaist lö da lusso fin, 

Chi ha aua be sco vin. 

2. Aint il cour da quaist pajais 
Ün hotel lung e distais, 

Ün liotel bain diseguà, 

E Men Rauch 1’ ha fabrichà. 

3. Be dasper’ lia Mengia Mina 
L’ eleganta sia villina, 
Fabrichada da mür mort ; 

D’ üna vart la guarda tort. 

4. Vidvart sta ün grand hotel, 

Vain pretais per il plü bel; 
Lusso in tuot e dapertuot 
Ils patruns Flurin e Nuot. 

5. Be survart ün restorant, 

Chi po entrar ogni curant; 

Schi vöglian alch ston ordinar, 

E 1’ uster ais nos Chispar. 

6. Aintasom, giò suot üu muot, 

Ais ün oter da Bardot; 

II bescher es là da chà, 

Ma pero be sün tablà. 

7. Be dadour ais ün massitsch, 

L’ ais da Jaccan da Cluitsch. 
Tuot da lain, col üsch fich bass, 
Per entrar non aise spass. 

8. Confinant’ ais üna tscherna, 
Granda bod sco ’na caserna, 
Impostüt eir da tablà, 

Appertegn’ a Men e Cla. 



*) Ils prümarans da Griosch e Praschan. 

9. Fain trais pass vi sur il Nil; 

Là ais tuot ün oter stil. 

, Là chattain eir omnibus 

E dafatta fidibus. 

10. Ün hotel da nettaschia, 

Ha nos Jon, dit „da Mattia“ ; 
Ün hotel na tant modern, 

Da palanca, ma fich ferra. 

11. Be gio suot ün’ otra chà, 

II tablà ais separà — , 
Numerada numer tschient, 

E ’1 patrun ais nos Gudeng. 

12. Nanvart quel ün grand palaus, 
Da fanestras fich distais, 

Ün palaus da lusso fio, 

Là comauda Jaccanin. 

13. Sur la via iin chasun, 

Vain pretais per il plü bun. 

II patrun ais Jon Bardola, 

Stat addieu, eu vegn inoura. 

14. A Praschau ’lessan guinchir 
Per non vair là da chedir: 
Perche là sü da que fegers, 
Chi discuorran be in rebus. 

15. Aintasom ais senneria; 

Tuot chi va in ravaschia. 

Là as mangia bun tschigrun, 
Chi col tschat e chi col sdun. 

16. Oura som ais 1’ ospital, 

Tü non chattast seis congual; 
II serviz’ ais dad argent, 

Que ais alch, chi fa spavent. 

17. Ils scussals hane da chanva, 

E ’s caputs con üna mangia, 

II patrun, Schimun Denot, 

Mangia put con ün sdun ruot. 

18. Nos Jon Pitschen ha eir ün, 

L’ ais plütost da colur brün ; 

El ais tuot da lain da föglia, 

Que ais alch, chi fa la vöglia. 

19. E sper quel ün oter bun, 
Proprietari es Jon Thun. 

E1 ais bain ün pa costiv, 

Ma col temp gnarà ’l planiv. 

20. Quaists sun suots noss prümarans, 
Sco chi stan fingià dad ans. 

E cur ch’ ün vol cupichar, 

Sto ’l patrun il reparar. 



Nr. 46. 

1. S-chüra not vain a’ m suiprender 
Ed eau sun auch’ uossa cò, 

A1 repos am stögl eau render, 

E tü, chera, in tieu let vò. 

2. Cher’ amanta, ünsacura 
Liberesch’ eau mieu chavagl, 

Ch’ eau poss’ ir dalöntsch allura, 
Aunz chi leva il solagl. 

3. Met allura sü la sella, 

A1 chavagl eau four il sprun; 

Eir cha lascha cò la bella, 

Schi cul cour nun 1’ abandun. 

Nr. 47. 



1. Fila, fila, fila, 

Mulinè melnüz, 

Cha la sair’ ais gnida 
E ’l pavagl ais stüz 

2. Filunzas non dormi, 
Uos8’ a me tadlè; 

Eau stun not e di 
In quaist mulinè. 

3. Vaiva proponieu, 

Bod da ’m marider ; 

Mo la mamma mia 
Discli da lascher ster. 

4. Vair’ ün maruset, 

Mo 1’ ais our d’ pajais, 
E perque gugent 
Ün oter pigliess bain. 



5. E perque gugent 

Ün oter pipliess bain, 

Fin ch’ el vo davent 
E cha ’l mieu vain. 

6. Eau vess ün in mira, 

Chi a me plaschess, 

Chi ’l cour mieu tira ; 
Gugent il pigliess. 

7. Dschè, vus otras quia, 
Scha mieu sentimaint 
Ais sün buna via 

U ad erramaint. 

8. Mamma, scha vus dschais 
Da nun m’ il lascher, 

Que cha quia vais 

Nun vögl pü filer. 



9. Sch’ tü est filo il glin, 
Schi fila eir la stoppa, 
Cha da ’t marider 
Hest temp ün’ otra vouta. 



Nr. 48. 

1. Cur ch’ eau m’ impais sün quell’ ura crudella, 
Ch’ ais mieu destin d’ avair da partir 

E banduner la mia pü chera bella, 

Que m’ais pü dür cu da murir. 

2. Tschert la dolur, chi mieu cour tormainta, 
Surpassa bger que ch’ eau poss scriver sü. 
Neir chat rimeidi, chi mieu cour containta. 
Che mê sarò, cur ch’ eau nun la vez pü ? 

3. Sch’ ella savess, ch’ eau saint taunta dolur 
Aint in mieu cour, e que per causa sia, 

Pü non tardess da fer palais 1’ amur, 

Ch’ ella in sieu cour per me nudria. 

4. Zuond bgeras voutas he volieu prover, 

Scha viver poss, non m’ impissand ad ella. 
Non ais sto mez, ch’ eau la possa smancher, 
Cha 1’ ais taunt graziusa e bella. 

5. Eir bain sovenz m’ avaiva eau decis, 

Da la volair il tuot bain declarer. 

D’ ün di al oter sun passos ils dis ; 

Pü temp nun he eau uossa que da fer. 

6. Bain sch’ eau savess, ch’ ell’ am portess amur, 
Vuless ir 16 scu per la dir addieu. 

Nel medem temp la preschentess mieu cour, 
Eir la gürand, cha quel ais tuot be sieu. 

7. Scha fand que pass, non poss eau acquistei’ 
Que ch’ eau taunt bram e he saimper bramo, 
Cun grand dolur mieu viedi stögl fer 

Cun spraunz in Dieu da la chatter darcho. 

8. Alla dolur scha poss fer resistenza, 

Vögl eau prover il tuot da supporter, 

Rovand a Dieu per buna providenza, 

Cha mieu retuorn am possa consoler. 



Nr. 49. 

1. Stè legras, mattans, 

Verds sun uoss’ ils plans, 

Sagli e chantè, 

Da cour s’ allegi è. 



2. Giand süllas cuttüras 
E bellas verdüras, 
Tscherchand bellas fluors 
Da tauntas coluors. 

8. D’ inviern nun las vaivans 
E neir non podaivans 
Ir oura nel vent, 

Cha 1’ eira trid temp. 

4. Ma vus las tscherchais, 

Ma vus las chattais 
Las bellas fluors 

Da tuottas coluors. 

5. Sun blovas, sun alvas, 

Sun melnas, sun sgialvas, 
Sun auncha da pü 

Ed immincliadi. 

G. And crescha da tauntas, 
Chi sun bellas plauntas, 
Las quelas cha nus 
Con cour bramus 



7. Rumpains per amur 
D’ la buna savur 

E per la bellezza, 

Cha nus in tschertezza 

8. Ludains nos cher Dieu, 
Cha nus vains podieu 
Spetter quell’ ura 

Da gnir our dad our. 

9‘ Nel liber rester 
Pudains e chanter, 

Ans allegrand, 

Ed udir chantand 

10. Utschels ed utschellas, 
Cha nus tres aquellas 
E tres lur clianter 
Stuvains Dieu luder, 



11. Chi ho passento 
L’ inviern e lascho 
Darcho gnir la sted. 
Per sia bunted. 



\ 



Nr. 50. 

1. Amihs! Quêl ais cli’ uossa lavura 
E sto pensand, suspais e smiss? 
Da trer davent ais 1’ ura 
E viager in quaists bels dis. 
Sopra vals e munts, 

Sopra lais e fliims 
In contredas estras. 

2. Bain po ’l pultrun ’vair otr’ idea, 

Ma saimper bel ais viager, 

Begl scha ’l solagl splendura, 

Begl suot la plövg’ e grand tuner, 
Sopra vals e munts, 

Sopra lais e flüms 
In contredas estras. 

3 Qui ais la flur, chi begl flurescha; 
Lo sass, sablun nel s-chür desert, 
Quia ais, chi ’ns animescha, 

II chaunt d’utschels, chi svoulan spert 
Sopra vals e munts, 

Sopra lais e flüms 
In contredas estras. 

4. E dapertuot, sco vzains, unescha 
Dell’ amicizia il liam stret 

1 1 s umauns e ’ls animescha, 

Ansius d’ tschercher que ch’ ais perfet- 
Sopra vals e munts, 

Sopra lais e flüms 
In contredas estras. 

5. Perque, amis, sajans perüna, 

L’ bastun in maun, laschè ’ns partir ; 
Da not stailas e la glüna, 

Da di ’l solai ’ns voul condür 
Sopra vals e munts, 

Sopra lais e fliims 
In contredas estras. 



Nr. 51. 

1. Bainvgnüda saira del repos, 

Bain lönch t’ hest fat bramer. 

Quaunt dutsch’est tü pels stanglantos 
E me voust rinfras-cher. 

2. Bod chod, bod fraid, bod dür strapatsch 
Del di fo greiv il saint, 

Süuors siil frunt e staungel bratsch 
Fo fer suspürs e plaunts. 

3. Suvenz eau sun, eau stögl be dir, 

Da ’ra almenter tento, 

Pustüt cur vez a spassager 
II rich non stanglanto. 

4. Losper am vain dalung’ eir aint: 

II Segner voul uschè. 

Gustand il paun am chat containt 
Con la lavur ch’ eau he. 

5. Eir lönch non düra la lavur, 

La vita passa spert; 

La mort a me non fo terrur, 

Ell’ ho lung pos perdert. 



Nr. 52. 

1. Cur cha’l cour ais aggravo, 

La dolur ho suramaun piglio, 

Schi aise bön e dalettus, 

Da chanter con cour bramus. 

2. Per passenter vi la dolur, 

Ais eir bön la cher’ amur 
Intraunter giuvens e giuventschellas, 
Per chanter chanzuns novellas. 

3. Dschand: Da cour vögl eau chanter, 
Tschertamaing am allegrer, 

Taunt cha mieu saung ais robin, 

Da buglir mê nun ho fin. 

4. E ma vit’ ais auncha frais-cha 
Per suter ’na bella trais-cha, 

E sutand schi dess mieu cour 
Alver vi tuot la dolur. 

5. Eau vögl meis impissamaints 
Lascher crescher sco il fain, 

E la mia cher’ amur 
Lascher crescher s-ch’ iina iiur. 

6. Mia vit’ e mi’ amur 

Ais be s-ch’ üna bella iiur, 

Chi bod cresch’ e tschira via ; 
Usche ais la vita mia. 

7. Perque tü, mia flur, 

Ve con ti’ amabl’ odur, 

Per cha ’ns possans refras-cher, 
Sco ’i pesch in 1’ ova suter. 




